
RAPORT DE SPECIALITATE


Privind aprobarea actualizarii Devizului General pentru obiectivul de investitii “Amenajare strada Prof. Mircea Neamtu”



            Având în vedere Expunerea de motive nr……................................... a Primarului Municipiului Timișoara și Proiectul de hotărâre privind aprobarea actualizarii Devizului General pentru obiectivul de investitii “Amenajare strada Prof. Mircea Neamţu”;
            Facem următoarele precizări:
             Prin HCL nr. 262/30.06.2009 a fost aprobat Studiul de Fezabilitate pentru obiectivul de investitii “Amenajare strada Prof. Mircea Neamtu”. Valoarea totala a investitiei a fost estimata, conform devizului general al investitiei, la 1.084,64 mii lei, respectiv 256,156 mii Euro, sursa de finantare provenind in totalitate de la bugetul local. 
               Ulterior, tinand cont de rata inflaţiei si modificarea TVA, prin HCL nr. 199/2014 s-a actualizat devizul general aferent obiectivului de mai sus. Datorită actualizării, valoarea investiţiei a crescut la 1.320,283 mii lei, reprezentând  294,017 mii euro, având aceeasi sursa de finanţare, respectiv bugetul local.
                În temeiul art. 9 alin. 2  diu OUG nr.28/2013, pentru aprobarea Programului national de dezvoltare locala, cu modificarile si completarile ulterioare, a fost aprobat OMDRAFPE nr. 3469/28.06.2017 privind aprobarea listei obiectivelor de investitii si sumele alocate acestora pentru finantarea Programului national de dezvoltare locala, pentru judetul Timis, in perioada 2017-2020. Conform listei aprobate, municipiul Timisoara beneficiaza de finantare prin PNDL 2017-2020 pentru 6 obiective, printre care si “Amenajare strada Prof. Mircea Neamţu”.
               Prin adresa nr. 89737/19.07.2017,  înregistrată la Primaria Municipiului Timisoara cu nr. SC2017-018163/20.07.2017, MDRAPFP transmite ca, în vederea încheierii contractului de finantare multianuala aferent obiectivul de mai sus, care beneficiaza de finanţare in cadrul programului amintit, se impune transmiterea catre MDRAFPE a unor documente, printre care Devizul General actualizat in conformitate cu prevederile legale, precum si hotararea consiliului local de aprobare a indicatorilor tehnico-economici, cu posibilitatea de a asigura de la bugetul local categoriile de cheltuieli care nu se finanţeaza de la bugetul de stat prin PNDL.  
	În urma actualizării devizului general, valoarea totală a investiției este de 879.368,98 lei, cu TVA, din care C+M 755.456,26 lei, cu TVA. Din valoarea totală a investiției, au fost suportate din bugetul local în anii anteriori următoarele sume:
· Contravaloarea Studiului de fezabilitate: 20.877,59 lei, achitată în 2009;
· Contravaloarea Proiectului tehnic: 21.471,31 lei, achitată în 2015.
Astfel, pentru finalizarea investiției este necesară prevederea în bugetul aferent anului 2017, suma de 837.020,08 lei, cu TVA.
	 În concluzie, ţinând cont de cele arătate mai sus, propunem aprobarea actualizării Devizului General pentru obiectivul de investitii “Amenajare strada Prof. Mircea Neamtu”, cu caracteristicile principale si indicatorii tehnico-economici, prevazuti in  anexa.
	Având în vedere prevederile legale expuse în prezentul raport, apreciem că Proiectul de hotărâre privind actualizarii Devizului General pentru obiectivul de investitii “Amenajare strada Prof. Mircea Neamtu”, îndeplineşte condițiile pentru a fi supus dezbaterii și aprobării plenului consiliului local. 

